Viimeisen vuoden aikana julkisuudessa on esiintynt enenevissä määrin puheenvuoroja, joissa varoitellaan tekoälyn vaaroista ihmiskunnalle. Esimerkiksi fyysikko Stephen Hawking sanoi muutama kuukausi sitten, että kehittynyt "supertekoäly" voisi olla ihmiskunnan historian kohtalokkain virhe.Linux-käyttöjärjestelmän kehittäjä Linus Torvaldsin mukaan huoli on kuitenkin aiheeton. Hän vastasi kysymykseen teköälyn vaaroista Slashdot-verkkolehdessä.Torvalds ei usko, että tulemme todistamaan jonkinlaisen yli-inhimillisen tekoälyn syntymistä. Tekoäly kehittyy koko ajan, mutta siten, että siitä tulee yhä taitavampi erilaisissa erityistaitoja vaativissa tehtävissä. – Ihmismäisen tekoälyn syntymisen sijaan uskon, että tulemme näkemään monia erittäin hienostuneita tekoälyn sovellutuksia esimerkiksi kielen- ja hahmontunnistuksen alueella, Torvalds sanoo.